เงินบาทเปิดตลาดทรงตัว
ธนาคาร ซีไอเอ็มบีไทย รายงาน เงินบาทเปิดตลาดอยู่ที่ระดับ 29.82/84 ทรงตัว แต่แนวโน้มยังแข็งค่า
15 ต.ค. 2553

ธนาคาร ซีไอเอ็มบีไทย รายงาน เงินบาทเปิดตลาดอยู่ที่ระดับ 29.82/84 ทรงตัว แต่แนวโน้มยังแข็งค่า
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้อยู่ที่ระดับ 29.82/84 บาท/ดอลลาร์ ทรงตัวอยู่ในระดับเดียวกันกับช่วงปิดตลาดเย็นวานนี้ เนื่องจากยังไม่มีปัจจัยใหม่ที่ส่งผลต่อตลาดเข้ามา
"เปิดตลาดมาเช้านี้นิ่งๆ ยังไม่มีปัจจัยอะไรใหม่...bias ไปทางบาทแข็ง" นักบริหารเงิน กล่าว
โดยวันนี้ตลาดจับตาดูความชัดเจนในท่าทีของทางการเกี่ยวกับการออกมาตรการดูแลค่าเงินบาทเพิ่มเติม แม้ รมว.คลัง จะออกมาปฏิเสธว่าไม่มีมาตรการใดๆ เนื่องจากการปรับตัวแข็งค่าของทุกสกุลเงินมีสาเหตุจากดอลลาร์อ่อนค่า
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 81.43/46 เยน/ดอลลาร์ ปรับตัวอ่อนค่าจากระดับ 81.10 เยน/ดอลลาร์ ส่วนเงินยูโรอยู่ที่ระดับ 1.4040/4045 ดอลลาร์/ยูโร ปรับตัวอ่อนค่าจากระดับ 1.4073/4077 ดอลลาร์/ยูโร
นักบริหารเงิน มองว่า วันนี้เงินบาทน่าจะเคลื่อนไหวในกรอบระหว่าง 29.75-29.90 บาท/ดอลลาร์